**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. augusztus 12.-én 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Szórád Zoltán

képviselők

**Távol van**: Tima Zoltán Ferenc képviselő

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**28/2015.(VIII.12.) önkormányzati határozat**

Nagyacsád Község Önkormányzatának képviselő-testülete 2015. augusztus 12-i ülésének napirendjét az alábbiak szerint határozza meg:

1. A talajterhelési díjról szóló 14/2013.(XI.22.) önk. rendelet módosításáról szóló……/2015. (..) önk rend elfogadása

Előadó: polgármester

1. Közbiztonsági és bűnmegelőzési koncepció tárgyalása

Előadó: polgármester

1. Pápai Katasztrófavédelmi Kirendeltség Támogatás kérése

Előadó: polgármester

1. A pénzbeli és természetbeni támogatásokról és az ezzel kapcsolatos eljárási szabályokról szóló 4/2015. (II.26) önk. rendelet módosításáról szóló …../2015. (..) önk rend elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **A talajterhelési díjról szóló 14/2013.(XI.22.) önk. rendelet módosításáról szóló……/2015. (..) önk rend elfogadása**

**Előadó: polgármester**

Szalóky Nándor polgármester ismerteti az előterjesztés taralmát. Elmondja, hogy a rendelet megalkotásakor nem volt talajterhelési díj beszedésére szolgáló alszámla, ezért a rendeletben nem szerepelt. Elmondja továbbá, hogy kötelező átalány vízmennyiséget meghatározni a vízmérővel nem rendelkező ingatlanoknak.

Gyenge András képviselő megkérdezi, hogy hány ilyen ingatlan van.

Szalóky Nándor polgármester elmondja, hogy nincs ilyen ingatlan.

Szakács Balázsné alpolgármester megkérdezi, hogy hányan nem kötöttek még rá a csatorna rendszerre.

Szalóky Nándor polgármester elmondja, hogy kb. 10-15 fő.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**7/2015.(VIII.14.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a talajterhelési díjról szóló 14/2013. (XI.22.)önkormányzati rendelet módosításáról szóló,fenti számú rendeletét az előterjesztésben foglaltaknak megfelelően megalkotja.

**2.)Közbiztonsági és bűnmegelőzési koncepció tárgyalása**

**Előadó: polgármester**

Szalóky Nándor polgármester ismerteti a kiküldött előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**29/2015.(VIII.12.) önkormányzati határozat**

1. Nagyacsád Község Önkormányzat Képviselő-testülete úgy döntött, hogy a jelen előterjesztés mellékletét képező „Nagyacsád község Önkormányzatának Közbiztonsági és bűnmegelőzési programja 2015-2020” dokumentumot jóváhagyja.
2. A képviselő-testület utasítja a polgármestert, hogy az 1.) pontban megjelölt dokumentumot a Pápai Rendőrkapitányság részére tájékoztatásul küldje meg.

Felelős: polgármester

Határidő: azonnal

**3.)Pápai Katasztrófavédelmi Kirendeltség Támogatás kérése**

**Előadó: polgármester**

Szalóky Nándor polgármester elmondja, hogy minden évben támogatják a Katasztrófavédelmi Kirendeltséget. Az elmúlt évben is 5000.- Ft-ot adott a testület. Javasolja, hogy az idei évben is 5000.- Ft támogatást nyújtsanak.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2015.(VIII.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy 5000.- Ft támogatást nyújt a Pápai Katasztrófavédelmi Igazgatóság részére a 2015. évi költségvetés terhére.

Felhatalmazza a polgármestert a szükséges intézkedések megtételére.

Felelős:polgármester

Határidő:azonnal

**4.)A pénzbeli és természetbeni támogatásokról és az ezzel kapcsolatos eljárási szabályokról szóló 4/2015. (II.26) önk. rendelet módosításáról szóló …../2015. (..) önk rend elfogadása**

**Előadó: polgármester**

Szalóky Nándor polgármester elmondja, hogy 2751 e Ft feladatalapú támogatást kap az önkormányzat a szociális feladatokra. A költségvetési törvény határozza meg, hogy milyen feladatokra lehet felhasználni. Megtörtént a kiadások felülvizsgálata, és megállapítást nyert, hogy lehetőség van az idei évben valamely támogatási összeg emelésére. Javasolja, hogy a beiskolázási támogatás jelenlegi 3500.- Ft-os összege kerüljön megemelésre 6000.- Ft-ra. Kb. 76 főt érint.

Szakács Balázsné alpolgármester elmondja, hogy ez nagyon jó dolog.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2015.(VIII.14.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2015. (II.26.) önkormányzati rendelet módosításáról szóló,fenti számú rendeletét az előterjesztésben foglaltaknak megfelelően megalkotja.

**5.)Vegyes ügyek**

**Előadó: polgármester**

Szalóky Nándor polgármester elmondja, hogy kiírásra került a konszolidációban nem érintett önkormányzatok támogatására pályázat. A támogatás mértéke függ a lakosság számától. Nagyacsád Község Önkormányzata 10 millió Ft-ra tud pályázni.

Szakács Balázsné alpolgármester megkérdezi, hogy mire lehet pályázni?

Szalóky Nándor polgármester elmondja, hogy a település belterületén út, híd vagy járda építése, felújítása, karbantartása,belterületi vízrendezési és csapadékelvezetési rendszer kiépítése, felújítása, köztemető felújítása, ravatalozó építése illetve felújítása, temetőközlekedési utak építése,felújítása,olyan épület felújítása, fejlesztése, energetikai korszerűsítése, amely igazgatási tevékenységet,óvodai nevelést,kulturális tevékenységet vagy

szociális vagy egészségügyi feladatellátást szolgált településrendezési tervek készítése, valamint munkahely teremtési programok megvalósítása.

Javasolja a Rákóczi utca, Kert utca,belterületi földutakon sárrázó készítése, katolikus templom előtti út és a harangláb előtti út felújítása, valamint urnafal építése.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2015.(VIII.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy támogatási igényt nyújt be a Magyarország 2015. évi központi költségvetéséről szóló 2014.évi C. törvény (a továbbiakban: Költségvetési törvény) 3. melléklet II. 10. pont szerinti

**„az adósságkonszolidációban nem részesült települési önkormányzatok fejlesztéseinek támogatására” kiírt pályázatra.**

|  |  |
| --- | --- |
|  | Ft |
| Megnevezés | **tervezett kötség** |
| Útfelújítás | **9 624 061** |
| úrnafal építés | **543 854** |
| összesen | **10 167 915** |
| támogatás | 10 000 000 |
| önrész | 1 67 915 |

Felelős: polgármester

Határidő: 2015.09.01

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. augusztus 12-i nyilvános ülést 18 óra 35 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**